**Otto Karvinen** (s. 8. huhtikuuta 1990 Vantaa) on suomalainen jääkiekkoilija, joka pelaa Mestis-joukkue Jokereissa. Hän toimii joukkueen varakapteenina. Karvinen on pelipaikaltaan laitahyökkääjä. Häntä on luonnehdittu pelityyliltään voimahyökkääjäksi. Hän pelaa useimmiten "rouhijana" alemmissa ketjuissa. Karvinen on tunnettu myös varsin jäähyherkkänä pelaajana, mistä kertoo muun muassa SM-liigan jäähypörssin voitto kausilla 2014–2015 ja 2018–2019. Hän on ajoittain myös tapellut.

Ura
---

### Seuraura

Viisivuotiaana jääkiekkoilun aloittanut Karvinen on Etelä-Vantaan Urheilijoiden kasvatti. Hän pelasi juniorina sittemmin Kiekko-Vantaassa, josta Karvinen siirtyi C-juniori-ikäisenä Helsingin IFK:hon kaudeksi 2005–2006. Hän voitti seurassa A-nuorten SM-hopeaa vuonna 2010. Viimeisellä A-juniorikaudellaan 2010–2011 Karvinen toimi HIFK:n varakapteenina.

Kaudeksi 2011–2012 Karvinen siirtyi tryout-leirin kautta vuoden mittaisella sopimuksella Mestis-joukkue Jokipoikiin. Hänen tulokaskautensa toi siellä 30 runkosarjaottelussa neljä syöttöpistettä ja 12 playoff-ottelussa tehot 1+1=2. Karvinen voitti kauden päätteeksi Mestis-hopeaa. Kaudella 2012–2013 hän teki Mestiksen yhden kauden piste-ennätyksensä tehoilla 8+13=21. Kaudella 2013–2014 Karvinen sijoittui 113 minuutillaan sarjan jäähypörssissä toiseksi edellään vain Hokin Teddy Da Costa.

Toukokuussa 2014 Karvinen siirtyi tryoutille SM-liigajoukkue Turun Palloseuraan. Hän teki näin ollen miesten pääsarjadebyyttinsä jo joukkueen Mestarien liigan avauskierroksella 22. elokuuta 2014 italialaista HC Bolzanoa vastaan. Karvinen merkittiin TPS:n nelosketjun oikeaan laitaan Julius Vähätalon ja Rasmus Kulmalan viereen. Hän sai ottelussa myös syöttöpisteen Kulmalan tekemään maaliin. Saman kuun lopulla Karvinen sai kauden 2014–2015 kattavan sopimuksen TPS:ään. Liigadebyyttinsä hän teki runkosarjan avauskierroksella 12. syyskuuta 2014 Oulun Kärppiä vastaan. Karvinen merkittiin TPS:n nelosketjun vasempaan laitaan Teemu Lämsän ja Marko Virtalan viereen. Hän sai ottelussa jääaikaa 9.51 minuuttia. Karvinen teki liigauransa avausmaalin 2. lokakuuta 2014 JYPiä vastaan. Hänen osumansa jäi TPS:n 3–2-voittoon päättyneen ottelun ratkaisumaaliksi. Karvinen palkittiin ottelun *Ilta-Sanomien* kahden tähden tähtipelaajana ja Antti Aalto valitsi hänet ottelun legendojen tähtien kakkostähdeksi. Karvisen tulokaskausi toi 52 runkosarjaottelussa tehot 2+6=8 sekä 173 jäähyminuuttia, joilla hän voitti koko SM-liigan jäähypörssin. Karvisesta tuli TPS:n kaikkien aikojen ensimmäinen jäähypörssin voittaja SM-liigassa ja hänen jäähymääränsä on myös seuran historian suurin yhden kauden kauden aikana.

Kaudeksi 2015–2016 Karvinen siirtyi kaksivuotisella sopimuksella Vaasan Sportiin. Hänen runkosarjansa jäi loukkaantumisen vuoksi kuitenkin vain 20 ottelun mittaiseksi, kuten myös seuraava kausi 2016–2017, joka Karvisella jäi 30 runkosarjaottelun mittaiseksi. Hän pelasi kauden aikana myös kaksi ottelua lainalla Mestis-joukkue Kokkolan Hermeksessä.

Karvinen siirtyi kaudeksi 2017–2018 1+1-vuotisella sopimuksella Oulun Kärppiin. Hän joutui kauden kuudennessa ottelussa yli kahdeksi kuukaudeksi sivuun polvivamman vuoksi. Kuntouduttuaan Karvinen pelasi marraskuun lopulla kaksi ottelua lainalla Mestis-joukkue Rovaniemen Kiekossa ennen paluutaan Kärppien vahvuuteen. Hän pelasi kauden aikana runkosarjassa vain 33 ottelua. Karvinen voitti kauden päätteeksi Suomenmestaruuden. Maaliskuussa 2018 Kärpät käytti hänen sopimuksessaan olleen option ja teki Karvisen kanssa vuoden mittaisen jatkosopimuksen. Saman vuoden joulukuussa hän teki seuran kaksivuotisen jatkosopimuksen kevääseen 2021 saakka. Kaudella 2018–2019 Karvinen voitti toisen kerran urallaan koko liigan jäähypörssin 131 minuutillaan. Hän voitti kauden päätteeksi SM-hopeaa.

Kaudella 2019–2020 Karvinen teki SM-liigan yhden kauden piste-ennätyksensä tehoilla 8+3=11. Kuuden runkosarjaottelun jälkeen hän kantoi jopa yhden ottelun ajan Veikkauksen Kultaista kypärää johdettuaan Kärppien sisäistä pistepörssiä tehoilla 4+1=5. Karvinen pelasi loukkaantumisten vuoksi runkosarjassa kuitenkin vain 33 ottelua. Lokakuun 2019 lopulla hän joutui yli kuukaudeksi sivuun, kun Lukon Kristián Pospíšil taklasi Karvista päähän. Tammikuussa 2020 hän joutui uudelleen yli kuukaudeksi sivuun, kun Karvinen loukkasi kätensä harjoituksissa. Hänen vammansa vaati leikkaushoitoa. Kaudella 2020–2021 Karvinen teki kolmessa ensimmäisessä runkosarjaottelussa tehot 3+1=4 ja hän kantoi yllättäen kultakypärää jälleen seuraavassa ottelussa. Hän teki runkosarjassa lopulta yhteensä vain tehot 5+3=8.

Kaudeksi 2021–2022 Karvinen palasi kaksivuotisella sopimuksella hänen juniorivuosiltaan tuttuun Helsingin IFK:hon. Hän sijoittui 104 minuutillaan SM-liigan jäähypörssissä toiseksi edellään vain JYPin Braden Christoffer. Kesken kauden 2022–2023, joulukuussa 2022 Karvisen sopimus HIFK:n kanssa purettiin yhteisymmärryksessä. Seuraavana päivänä hänen vahvistettiin palaavan loppukauden kattavalla sopimuksella Kärppiin.

Kaudeksi 2023–2024 Karvinen siirtyi kolmivuotisella sopimuksella Mestis-joukkue Jokereihin. Hänen sopimuksensa sisältää pykälän SM-liigaan siirtymisestä, mikäli osapuolet katsovat sen järkeväksi. Hänet nimettiin joukkueen varakapteeniksi.

### Maajoukkueura

Karvinen pelasi alle 18-vuotiaiden Ivan Hlinkan muistoturnauksessa vuonna 2007, jolloin hän voitti hopeaa.

Suomen A-maajoukkueessa Karvinen on pelannut kaksi ottelua tehden yhden syöttöpisteen. Hän teki A-maajoukkuedebyyttinsä 30-vuotiaana Karjala-turnauksessa 5. marraskuuta 2020 Helsingin Hartwall Arenassa alle 20-vuotiaiden maajoukkuepelaajista koottua Venäjää vastaan. Karvinen merkittiin Suomen nelosketjun vasempaan laitaan Miska Siikosen ja Jukka Peltolan viereen. Kolmannen erän lopulla Karviselle tuomittiin 5+20-minuutin ottelurangaistus päähän kohdistuneesta taklauksesta.

Muuta
-----

Karvisen pikkuveli Eetu pelasi omalla urallaan hyökkääjänä kolme SM-liigaottelua Rauman Lukossa kaudella 2015–2016. Hän loi pääsarjauraa myös Ranskassa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2007–2008 | HIFK | A-SM | 1 | 0 | 0 | 0 | 0 | – | – | – | – | – |
| 2008–2009 | HIFK | A-SM | 40 | 2 | 6 | 8 | 55 | – | – | – | – | – |
| 2009–2010 | HIFK | A-SM | 33 | 2 | 9 | 11 | 32 | 14 | 2 | 2 | 4 | 2 |
| 2010–2011 | HIFK **(A)** | A-SM | 28 | 13 | 7 | 20 | 12 | 5 | 1 | 1 | 2 | 4 |
| 2011–2012 | Jokipojat | Mestis | 30 | 0 | 4 | 4 | 10 | 12 | 1 | 1 | 2 | 4 |
| 2012–2013 | Jokipojat | Mestis | 43 | 8 | 13 | 21 | 16 | 7 | 0 | 3 | 3 | 4 |
| 2013–2014 | Jokipojat | Mestis | 47 | 3 | 13 | 16 | 113 | 5 | 1 | 1 | 2 | 8 |
| 2014–2015 | TPS | SM-liiga | 52 | 2 | 6 | 8 | 173 | – | – | – | – | – |
| 2015–2016 | Sport | SM-liiga | 20 | 1 | 4 | 5 | 35 | 2 | 0 | 0 | 0 | 0 |
| 2016–2017 | Sport | SM-liiga | 30 | 5 | 3 | 8 | 78 | – | – | – | – | – |
|  | Hermes | Mestis | 2 | 0 | 0 | 0 | 0 | – | – | – | – | – |
| 2017–2018 | Kärpät | SM-liiga | 33 | 5 | 5 | 10 | 55 | 18 | 1 | 1 | 2 | 18 | Kanada-malja |
|  | RoKi | Mestis | 2 | 2 | 0 | 2 | 4 | – | – | – | – | – |
| 2018–2019 | Kärpät | SM-liiga | 52 | 2 | 8 | 10 | 131 | 15 | 1 | 2 | 3 | 32 |
| 2019–2020 | Kärpät | SM-liiga | 33 | 8 | 3 | 11 | 66 | – | – | – | – | – |
| 2020–2021 | Kärpät | SM-liiga | 50 | 5 | 3 | 8 | 82 | 4 | 1 | 0 | 1 | 14 |
| 2021–2022 | HIFK | SM-liiga | 42 | 2 | 4 | 6 | 104 | 4 | 0 | 0 | 0 | 2 |
| 2022–2023 | HIFK | SM-liiga | 26 | 0 | 1 | 1 | 8 | – | – | – | – | – |
|  | Kärpät | SM-liiga | 23 | 0 | 4 | 4 | 55 | – | – | – | – | – |
| 9 kautta | yhteensä | SM-liiga | 352 | 29 | 42 | 71 | 814 | 43 | 3 | 3 | 6 | 66 |
| 5 kautta | yhteensä | Mestis | 124 | 13 | 30 | 43 | 143 | 24 | 2 | 5 | 7 | 16 |

Lähteet
-------

* Otto Karvinen The Internet Hockey Databasessa (englanniksi)
* Otto Karvinen Eurohockey-sivustolla (englanniksi)
* Otto Karvinen *Elite Prospects*. Everysport Media Group AB.  (englanniksi)

### Viitteet

1. ↑  Hyökkääjä Otto Karvinen täyttää tänään pyöreitä vuosia!! *facebook.com*.  7.4.2020. Oulun Kärpät Oy. Viitattu 19.5.2021.
2. 1 2 3  Tilastot - Otto Karvinen - Kausi 2022-2023 *liigafi*. Jääkiekon SM-liiga Oy. Viitattu 9.12.2022.
3. 1 2  Kärppien tähtihyökkääjä pysyy vielä sairastuvalla – voimahyökkääjälle kuukausien huili *suomikiekko.com*.  25.9.2017. Nordic Sport Media. Viitattu 30.4.2018.
4. ↑  TOP10: Liigan tappelijat – Näiden kundien hanskat tippuvat herkästi *MTVuutiset.fi*.  2.9.2015. Telia Company AB. Viitattu 30.4.2018.
5. ↑  30 kysymystä Otto Karviselle *hc.tps.fi*.  29.1.2015. HC TPS Turku Oy.  Arkistoitu 18.3.2017. Viitattu 29.1.2015.
6. 1 2 3 4 5 6 7 8  Otto Karvinen *Elite Prospects*. Everysport Media Group AB.  (englanniksi)
7. ↑  Jokipojille kentällinen uusia miehiä *Jatkoaika.com*.  9.6.2011. Jatkoaika r.y. Viitattu 15.9.2014.
8. ↑  Elite Prospects - Mestis Stats 2013-2014 *eliteprospects.com*. Everysport Media Group AB. Viitattu 7.5.2019. (englanniksi)
9. ↑  TPS vahvisti ensi kauden joukkuettaan *Jatkoaika.com*.  5.5.2014. Jatkoaika r.y. Viitattu 15.9.2014.
10. ↑  Matches *championshockeyleague.com*.  22.8.2014. Champions Hockey league (CHL) AG. Viitattu 8.11.2020. (englanniksi)
11. ↑  Matches *championshockeyleague.com*.  22.8.2014. Champions Hockey league (CHL) AG. Viitattu 8.11.2020. (englanniksi)
12. ↑  Karvisen koejakso johti sopimukseen *Jatkoaika.com*.  30.8.2014. Jatkoaika r.y. Viitattu 15.9.2014.
13. ↑  Kokoonpanot *liigafi*.  13.9.2014. Jääkiekon SM-liiga Oy. Viitattu 8.11.2020.
14. ↑  Ottelutilastot *liigafi*.  13.9.2014. Jääkiekon SM-liiga Oy. Viitattu 15.9.2014.
15. ↑  Steven Seigo TPS:n sankari – katso video *is.fi*.  2.10.2014. Sanoma Media Finland Oy. Viitattu 3.10.2014.
16. ↑  Otteluseuranta *liiga.fi*.  2.10.2014. Jääkiekon SM-liiga Oy. Viitattu 3.10.2014.
17. ↑  Elite Prospects - All-Time Regular Season Player Stats per Season for TPS *eliteprospects.com*. Everysport Media Group AB. Viitattu 7.5.2019. (englanniksi)
18. ↑  Sport kirjoitti kasan sopimuksia – mukana latvialainen maalivahtilupaus *Jatkoaika.com*.  1.4.2015. Jatkoaika r.y. Viitattu 1.4.2015.
19. ↑  Kärppien kauden 2017–2018 joukkue rakentuu suurin harppauksin *Jatkoaika.com*.  18.4.2017. Jatkoaika r.y. Viitattu 19.4.2017.
20. ↑  Meskus, Cia: Polvivammasta toipuneen Otto Karvisen lupaus oululaisyleisölle: "He saavat nähdä minulta kovaa duunia joka ilta" *Jatkoaika.com*.  29.11.2018. Jatkoaika r.y. Viitattu 30.4.2018.
21. ↑  Sarajärvi, Juho: Kärpille kolme uutta jatkosopimusta *Jatkoaika.com*.  16.3.2018. Jatkoaika r.y. Viitattu 18.3.2018.
22. ↑  Halonen, Sami: Kärpät julkaisi peräti 10 jatkosopimusta – Lasse Kukkosenkin jatko selvisi *Jatkoaika.com*.  18.12.2018. Jatkoaika r.y. Viitattu 18.12.2018.
23. ↑  Onnela, Janne: Ne­los­ket­jun jyräksi pro­fi­loi­tu­nut Otto Kar­vi­nen on Liigan toi­sek­si te­hok­kain maa­lin­syl­ki­jä – lauan­tain Il­ves-ot­te­lus­sa kutreja ko­ris­taa kul­tai­nen kypärä *kaleva.fi*.  27.9.2019. Kaleva365 Oy. Viitattu 18.3.2020.
24. ↑  Siira, Kimmo: Kärpille ikävä takaisku – elämänsä kautta pelaava Otto Karvinen joutuu kä­si­leik­kauk­seen, sairausloman alustava pituus 6–8 viikkoa *kaleva.fi*.  9.1.2020. Kaleva365 Oy. Viitattu 18.3.2020.
25. ↑  Ottelu ottelulta *liigafi*. Jääkiekon SM-liiga Oy. Viitattu 19.5.2021.
26. ↑  Lahtinen, Matias: HIFK pestasi pelaajia neljän Suomen mestaruuden edestä − Otto Paajanen ja Otto Karvinen palaavat HIFK-paitaan *Jatkoaika.com*.  20.5.2021. Jatkoaika r.y. Viitattu 21.5.2021.
27. ↑  Elite Prospects - Liiga Stats 2021-2022 *eliteprospects.com*. Everysport Media Group AB. Viitattu 21.5.2022. (englanniksi)
28. ↑  Seppä, Lassi: HIFK:n ja Otto Karvisen tiet erkanevat *Jatkoaika.com*.  8.12.2022. Jatkoaika r.y. Viitattu 9.12.2022.
29. ↑  Seppä, Lassi: HIFK:sta lähtenyt Otto Karvinen Kärppien riveihin *Jatkoaika.com*.  9.12.2022. Jatkoaika r.y. Viitattu 9.12.2022.
30. ↑  Seppä, Lassi: Liigakonkari Otto Karvinen jokeripaitaan − "Perinteikäs seura, jota Stadi ja suomalainen jääkiekko tarvitsevat" *Jatkoaika.com*.  6.7.2023. Jatkoaika r.y. Viitattu 8.7.2023.
31. ↑  Kapteenisto nimetty kaudelle 2023-24 - "Vaatimustason asettaja ja laadunvalvoja joukkueen sisällä" *jokerit.fi*.  1.6.2023. Jokerit Helsinki Oy. Viitattu 14.9.2023.
32. ↑  2007 U18 Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 7.5.2019. (slovakiksi)
33. ↑  Tilanne 8.11.2020
34. ↑  RUS - FIN (Line Up) *stats.swehockey.se*.  5.11.2020. Svenska Ishockeyförbundet. Viitattu 8.11.2020. (englanniksi)
35. ↑  RUS - FIN (6-2) *stats.swehockey.se*.  5.11.2020. Svenska Ishockeyförbundet. Viitattu 8.11.2020. (englanniksi)
36. ↑  Eetu Karvinen *Elite Prospects*. Everysport Media Group AB.  (englanniksi)

Jokerit – Mestis
2 Oksanen (**A**) |
3 Kangas |
6 Enckell |
9 Hänninen |
10 Fagerström |
11 Jeskanen |
13 Tenhovuori |
14 Liuksiala |
19 Kalajanniska |
20 Auvinen |
21 Karvinen (**A**) |
22 Forslund |
25 Kuusla |
27 Lind (**A**) |
35 Risikko |
37 Toikka |
43 Virtala |
47 Forsblom (**C**) |
50 Lehtinen |
51 Lemberg |
56 Nissinen |
62 Vertanen |
67 Korhonen |
77 Haakana |
81 Seppälä (**A**) |
94 Sirkiä  

Valmentajat: Määttä – Niskanen – Hellgren